તેનો અર્થ થાય છે ભાવ પ્રત્યા અને તેનો અર્થ પણ થાય છે માનસિક શાંતિ. આ સ્તરની અવસ્થાને દર્શાવવા માટે મેં બહુ કાળજીપૂર્વક કુદરતી શબ્દને પસંદ કર્યો છે. જયારે તમે એકાગ્રતા અને ધ્યાન કેન્દ્રિત કરવાની બાબતથી પણ ઉપર ઉઠો છો, જયારે તમે તમામ માનસિક પ્રવૃત્તિઓમાંથી વિરામ અનુભવો છો, ત્યારે કઈક ગહન વાત બને છે: તમે મનની સંપૂર્ણ સ્થિરતાનો અનુભવ કરો છો. જેમાં કોઈ વિચાર નહિ, કોઈ લાગણી નહિ, કોઈ વિશ્લેષણ નહિ. આ તમારા મનને દોરી જાય છે તેની કુદરતી અવસ્થા તરફ જે છે એક શુદ્ધ અને અબાધિત સાશ્વત આનંદની અવસ્થા. આ અવસ્થાએ, તમારી ઇચ્છાઓ અને તમારી લાગણીઓ તમને બેચેન નથી બનાવતી. ત્રીજી અવસ્થામાં જણાવેલ સરળ આનંદની અવસ્થા અને આ આનંદની અવસ્થામાં મુખ્ય તફાવત ચેતનાની અવસ્થામાં આવતી વધઘટનો છે. ત્રીજી અવસ્થામાં, જો કે તમેં આનંદનો અનુભવ તો કરો છો તેમ છતાં પણ તે સહેલાઇથી બીજા વિચારો અને લાગણીઓથી વિચલિત થઇ જાય છે. જયારે આ અવસ્થામાં તમે જો કે, ઇચ્છાઓને પરાજિત કરવાનાં સ્તરને પણ પસાર કરીને માનસિક તમામ પ્રવૃત્તિને બંધ કરી શકવાના કૌશલ્યમાં પ્રવીણ બની ગયા હોવ છો. તમે હવે અવિચલિત રહો છો.